ઉલ્લેખનીય છે કે ગુજરાતના ત્રણ યુવા નેતાઓમાંથી એક ગણાતા અલ્પેશ ઠાકોરે ચૂંટણીની તારીખો જાહેર થઇ તે પહેલા જ રાહુલ ગાંધી સાથે પોતાની જોડાણ સ્પષ્ટ કર્યું હતું. અને તે માટે તે દિલ્હી પણ ગયા હતા. તે પછી ચર્ચા પણ હતી કે તેમને રાધનપુરથી કોંગ્રેસ એક ટિકિટ આપશે. ત્યારે આજે નામોની જાહેરાત બાદ તે વાત સ્પષ્ટ થઇ ગઇ છે. અને હવે તે ગુજરાત વિધાનસભાની ચૂંટણી કોંગ્રેસ તરફથી રાધનપુરથી લડશે. ઉલ્લેખનીય છે કે આજે જ દલિત નેતા જીજ્ઞેશ મેવાણીએ પણ વડગામથી અપક્ષ નેતા તરીકે ઉમેદવારી ભરવાની જાહેરાત કરી છે. આમ બન્ને યુવા નેતાઓ આ વખતની ગુજરાત વિધાનસભાની ચૂંટણીમાં તેમનું શક્તિ પ્રદર્શન કરવાના છે.